เงินบาทปิดแข็งค่าหลังดอลล์อ่อน กรอบพรุ่งนี้ 35.80-36.00
ค่าเงินบาทปิดตลาดเย็นนี้ (7 ต.ต.) ที่ระดับ 35.93/95 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 36.28/29 บาท/ดอลลาร์
7 ต.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (7 ต.ต.) ที่ระดับ 35.93/95 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 36.28/29 บาท/ดอลลาร์
ช่วงเย็นวันนี้เงินบาทกลับมาแข็งค่าขึ้นมากเมื่อเทียบกับตอนเปิดตลาดในช่วงเช้า หลังจากที่ตัวเลขเศรษฐกิจสหรัฐในช่วงนี้ออกมาไม่ค่อยดีนัก โดยเฉพาะยอดขาดดุลการค้าเดือนส.ค. ซึ่งถือเป็นการขาดดุลการค้ามากสุดในรอบ 5 เดือน จึงส่งผลให้ดอลลาร์สหรัฐอ่อนค่าลงเมื่อเทียบกับสกุลเงินอื่นๆ
“ช่วงนี้ตัวเลขเศรษฐกิจของสหรัฐออกมาไม่ค่อยดี ล่าสุดดุลการค้าก็ขาดดุลมาก จึงทำให้ตลาดมองว่าโอกาสที่เฟดจะขึ้นดอกเบี้ยในปีนี้มีน้อยลง” นักบริหารเงิน กล่าว ขณะที่พรุ่งนี้เงินบาทจะเคลื่อนไหวในกรอบ 35.80-36.00 บาท/ดอลลาร์
 
ที่มา: สำนักข่าวอินโฟเควสท์